సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పార్థీవ్ అద్భుత శతకం.. గుజరాత్‌ ఖాతాలో తొలి రంజీ ట్రోఫీ
రంజీ ట్రోఫీ ఫైనల్లో పార్థీవ్ పటేల్ అద్భుత ఇన్నింగ్స్‌తో గుజరాత్‌కు తొలి ట్రోఫీని అందించాడు.
TNN | Updated:
Jan 14, 2017, 04:49PM IST
గుజరాత్ జట్టు తొలిసారిగా రంజీ ట్రోఫీని గెలుచుకుని చరిత్ర సృష్టించింది. ఇండోర్&zwnj;లో ముంబైతో జరిగిన రంజీ ఫైనల్లో పార్థీవ్ పటేల్ అద్భుత సెంచరీతో గుజరాత్&zwnj;కు ట్రోఫీని అందించాడు. 313 పరుగుల లక్ష్యంతో బరిలోకి దిగిన గుజరాత్ జట్టు రంజీ ఫైనల్ చర్రితలోనే భారీ స్కోరును చేధించింది. మొదటి ఇన్నింగ్స్&zwnj;లో 90 పరుగులు చేసిన కెప్టెన్ పార్థీవ్ పటేల్ రెండో ఇన్నింగ్స్&zwnj;లో 143 పరుగులు చేసి విజయానికి బాటలు వేశాడు. ఫైనల్ మ్యాచ్ నువ్వా నేనా అన్నట్లుగా సాగింది. తొలి ఇన్నింగ్స్&zwnj;లో గుజరాత్ ఆధిక్యం కనబర్చగా.. మెరుగైన బ్యాటింగ్ ఆర్డర్ ఉన్న ముంబై జట్టు రెండో ఇన్నింగ్స్&zwnj;లో మెరిసింది.
ఆధిక్యం చేతులు మారుతూ సాగిన టైటిల్&zwnj; పోరులో.. రెండో ఇన్నింగ్స్&zwnj;లో 411 పరుగులు చేసిన ముంబై జట్టు గుజరాత్&zwnj;కు 312 పరుగుల లక్ష్యాన్ని నిర్దేశించింది. 47/0తో నాలుగో రోజు ఆట ముగించిన గుజరాత్&zwnj; చివరి రోజు ఐదు వికెట్లు కోల్పోయి విజయానికి అవసరమైన 265 పరుగులను సాధించింది. 54 పరుగులు చేసిన జునేజా పార్థీవ్&zwnj;కు చక్కటి సహకారం అందించాడు. రంజీ ఫైనల్లో అత్యధిక పరుగులు చేసిన నాలుగో బ్యాట్స్&zwnj;మెన్&zwnj;గా పార్థీవ్ రికార్డు నెలకొల్పాడు.
A captain's knock! Well done @parthiv9 and Gujrat Cricket Association for winning maiden Ranji title @BCCIdomestic #RanjiTrophy #GUJvMUM
&mdash; Anjum Chopra (@chopraanjum) January 14, 2017
తొలి ఇన్నింగ్స్&zwnj;లో ముంబై జట్టు 228 పరుగులకు ఆలౌట్ కాగా, బదులుగా గుజరాత్ జట్టు 328 పరుగులకు ఆలౌట్ అయ్యింది. రెండో ఇన్నింగ్స్&zwnj;లో కోలుకున్న ముంబై జట్టు 411 పరుగుల భారీ స్కోరు సాధించింది. ఇప్పటి వరకూ 46 సార్లు రంజీ ఫైనల్ చేరిన ముంబై జట్టు 41సార్లు టైటిల్ గెలుపొందింది. 1991-92 సీజన్లో హర్యానా చేతిలో రెండు పరుగుల తేడాతో ఓడిన తర్వాత ఆ జట్టు ఫైనల్ చేరినా కప్ గెలవకపోవడం ఇదే తొలిసారి కావడం గమనార్హం. 1950-51లో హోల్కర్ జట్టు చేతిలో రంజీ ఫైనల్లో ఓడిన గుజరాత్ జట్టు సుదీర్ఘ విరామం తర్వాత ఈ సీజన్లో ఫైనల్ చేరి ట్రోఫీని తన ఖాతాలో వేసుకుంది. ఈ విజయంతో.. దేశవాళీ క్రికెట్లో మూడు ప్రధాన టైటిళ్లయిన విజయ్ హజరే, రంజీ, సయ్యద్ ముస్తక్ అలీ ట్రోఫ్రీలు గుజరాత్ ఖాతాలో చేరాయి.